**VÝZVA NA PREDLOŽENIE PONUKY č. 11 s názvom:**

**„MK Vysoká – opakovaná súťaž*“***

v rámci zriadeného DNS s názvom

**„Asfaltovanie cestných komunikácií v správe mesta Nitra a s tým súvisiace bežné práce“**

(v súlade s § 58 – 61 zákona č. 343/2015 Z. z. o verejnom obstarávaní

a o zmene a doplnení niektorých zákonov )

1. **Identifikácia verejného obstarávateľa :**

Názov organizácie: Mesto Nitra

Sídlo: Štefánikova trieda 60, 950 06 Nitra

Zastúpený: Marek Hattas, primátor

IČO: 00308307

Kontaktná osoba: Ing. Lukáš Daniš

E-mail: danis.lukas@msunitra.sk

Komunikačné rozhranie: Zákazka je prístupná len pre záujemcov zaradených do dynamického nákupného systému.

*Emailová adresa slúži len na kontaktovanie v prípade neočakávaného a preukázateľného výpadku systému Josephine.*

1. **Predmet zákazky:**

Jestvujúca miestna komunikácia Vysoká ulica, ktorá zabezpečuje prístup k jestvujúcej IBV, sa nachádza v severnej časti mesta Nitra, v mestskej časti Zobor. Z oboch strán je komunikácia ohraničená jestvujúcou zástavbou. Začiatok komunikácie Vysoká ulica sa nachádza na jestvujúcej miestnej komunikácii Podhájska ulica a koniec je pred rodinným domom. V súčasnosti sa v mieste opravovanej komunikácie nachádza jestvujúci asfaltový kryt – pôvodná konštrukcia, ktorý je značne zničený po realizácii inžinierskych sieti. Celkovo je komunikácia zničená vekom a po realizácii inžinierskych sietí. Z tohto dôvodu a na požiadavku občanov sa rozhodol investor zrealizovať obnovu vozovky na MK Vysoká.

2.1 TECHNICKÉ RIEŠENIE

V rámci objektu „Komunikácia“ pre stavbu „Obnova MK Vysoká ulica, Nitra“ sa spraví obnova miestnej komunikácie v individuálnej bytovej výstavbe v meste a spraví konečná úprava terénu.

Jestvujúca miestna komunikácia Vysoká ulica, ktorá zabezpečuje prístup k jestvujúcej IBV, sa nachádza v severnej časti mesta Nitra, v mestskej časti Zobor. Z oboch strán je komunikácia ohraničená jestvujúcou zástavbou. Začiatok komunikácie MK Vysoká ulica sa nachádza na jestvujúcej miestnej komunikácii Podhájska ulica a koniec je pred rodinným domom. Miestna komunikácia Vysoká ulica zároveň zabezpečuje z tejto lokality prístup na komunikačný systém mesta a tiež napojenie na regionálnu cestnú sieť a do centra mesta.

Funkčná trieda miestnej komunikácie Vysoká ulica je C 3 - obslužná komunikácia prístupová, sprístupňujúca objekty, niekedy ukončená slepo. Kategória jestvujúcej miestnej komunikácie Hanulova ulica je MOK 4,5/30 - jednopruhová obojsmerná komunikácia.

V rámci obnovy komunikácie sa spraví samotná oprava komunikácie, spraví sa odvodnenie komunikácie a spraví sa konečná úprava a zatrávnenie nespevnených plôch.

Búracie a zemné práce

Pred začatím samotnej opravy miestnej komunikácie bude potrebné odfrézovať z jestvujúceho asfaltového krytu komunikácie asfaltovú vrstvu v hrúbke 100mm. Pri napojení novej časti vozovky na jestvujúcu časť vozovky sa jestvujúca vrstva asfaltového betónu zareže v hrúbke 100mm. Vybúraná suť, vybúrané hmoty a prebytočná zemina z odkopávky sa odvezú na skládku prebytočnej zeminy, ktorú určí investor.

Smerové pomery

Miestna komunikácia Vysoká ulica bude mať začiatok úseku na jestvujúcej miestnej komunikácii Podhájska ulica a koniec úseku je pred jestvujúcim rodinným domom. Takmer celá trasa bude v hraniciach terajšej vozovky, ktorú bude smerovo kopírovať. Na trase je desať smerových oblúkov o polomeroch R = 35,0m, R = 25,0m, R = 50,0m, R = 50,0, R = 50,0m, R = 25,0m, R = 25,0m, R = 21,0m, R = 10,25m a R = 21,0m. Celková dĺžka komunikácie je 281,50m.

Výškové pomery

Výškovo bude komunikácia osadená s ohľadom na jestvujúcu vozovku, rastlý terén a s ohľadom na osadenie vstupov do dvorov. Niveleta komunikácie bude sledovať jestvujúcu niveletu terajšej vozoviek. Na trase budú štyri zakružovacie oblúky o polomeroch R = 4000,0m, R = 1000,0m, R = 260,0m a R = 300,0m, Minimálny sklon nivelety bude 0,25% a maximálny sklon bude 18,82%.

Priečne usporiadanie

Priečne usporiadanie miestnej komunikácie Vysoká ulica bude nasledovné:

km 0,000 00 – 0,281 50

- zeleň 0,0 -1,0 ( zľava )

- komunikácia 3,5m

- zeleň 0,0 – 1,0m

Priečny sklon komunikácie bude jednostranný 2% smerom k pravej strane komunikácie.

KONŠTRUKCIA VOZOVKY

V rámci opravy vozovky komunikácie sa na odfrézovaný povrch vozovky spraví postrek asfaltový infiltračný v množstve 2,5kg/m2. Na takto upravený povrch sa uloží vrstva asfaltového betónu AC 22 L; I v hrúbke 60mm a ako konečná vrstva krytu sa uloží asfaltový betón AC 11 O; I v hrúbke 40mm.

Konštrukcia vozovky v mieste novej konštrukcie komunikácie bola navrhnutá z typizačnej smernice „Katalóg vozoviek miestnych komunikácií“, pre skupinu dopravného zaťaženia F, tabuľka N 25, v nasledovnom zložení:

- asfaltový betón AC 11 O; I 40mm

- asfaltový betón AC 22 L; I 60mm

- kamenivo spevnené cementom CBGM C8/10 150mm

- štrkodrvina fr.0-63mm UM ŠD 0/63 200mm

450mm

2.2 ODVODNENIE KOMUNIKÁCIE

Odvodnenie komunikácie bude zabezpečené povrchovým odtokom dažďových vôd do jestvujúcej zelene po oboch stranách komunikácie..

2.3 DOPRAVNÉ ZNAČENIE TRVALÉ

Dopravné značenie trvalé a dopravné zariadenia je nutné používať iba v takom rozsahu a takým spôsobom, ktorý nevyhnutne vyžaduje bezpečnosť a plynulosť cestnej premávky.

2.4 DOPRAVNÉ ZNAČENIE DOČASNÉ

Počas opravy miestnej komunikácie bude potrebné osadiť na jestvujúcej miestnej komunikácii Vysoká ulica prenosné dopravné značenie. Keďže sa bude oprava komunikácie bude realizovať s vylúčením premávky, tomuto bolo prispôsobené aj prenosné dopravné značenie. Z oboch strán sa na začiatku osadia dopravné značky 231 – Zákaz vjazdu všetkým vozidlám z oboch smerov, ktoré sa osadia na zábrany 701. Pod ne sa umiestnia dodatkové tabule 509 – Okrem vozidiel stavby a bývajúcich. Pred križovatkou s Podhájskou ulicou osadia dopravné značky 215P – Zákaz odbočovania vpravo a 215Ľ – Zákaz odbočovania vľavo s dodatkovými tabuľami 509 – Okrem vozidiel stavby a bývajúcich. Na križovatke Podhájskej ulice s Bukovou ulicou sa osadia značky 328 – Slepá cesta a 328P a 328Ľ – Návesť pred slepou cestou.

Vzhľadom k tomu, že na jestvujúcich komunikáciách je verejné osvetlenie, nie je potrebné na dopravnom značení osadiť výstražné svetlá. Tieto sa osadia len v prípade zníženej viditeľnosti.

2.5 INŽINIERSKE SIETE

Z podzemných vedení sa v uličnom priestore nacháda jestvujúci vodovod a STL plynovod. Zo vzdušných vedení sa nachádza v uličnom priestore vzdušné vedenie NN.

Dodávateľ stavby je povinný pred začatím výstavby požiadať všetkých správcov resp. majiteľov jednotlivých inžinierskych sietí o vytýčenie presnej polohy alebo potvrdenie o nezasahovaní stavby do vedenia inžinierskych sietí a dohodnúť s nimi ochranu týchto zariadení pred poškodením počas výstavby.

Predpokladaná hodnota zákazky tejto výzvy je 50.845,79€ bez DPH.

Lehota dodania: do 60 dní odo dňa začatia prác

1. **Miesto a termín dodania zákazky:**
   1. **Miesto dodania:** ulica Vysoká, Nitra
   2. **Obhliadka:** Nie je potrebná.
   3. **Termín dodania**: do 60 dní odo dňa začatia prác
   4. **Dĺžka trvania kontraktu je** uvedená v zmluve.
2. **Požiadavky na obsah ponuky:**
   1. Titulný list
      * + s uvedením mena a priezviska kontaktnej osoby, telefónny kontakt a e-mailová adresa, obchodné meno uchádzača a označenie súťaže,
   2. Vyplnený a  štatutárnym zástupcom podpísaný návrh zmluvy bez príloh,

* zmluva môže byť podpísaná kvalifikovaným elektronickým podpisom osôb konajúcich v mene uchádzača alebo môže byť podpísaná listinne a v ponuke bude predložená naskenovaná (napr. formát pdf) listinne podpísaná zmluva..
* uchádzač nie je oprávnený meniť ustanovenia zmluvy.
  1. Vyplnený návrh na plnenie kritérií.
     + - vyplnená ponuka v systéme Josephine
       - vyplnený a podpísaný výkaz výmer, ktorý je prílohou tejto výzvy naskenovaný vo formáte pdf a vložený do systému Josephine ako súčasť ponuky a zároveň vyplnený vo formáte programu MS Excel pre jednoduchšiu kontrolu pri vyhodnotení ponúk.
  2. V prípade, ak sa na príprave ponuky podieľali aj iné osoby ako sú zamestnanci uchádzača (napr. externí poradcovia zodpovedajúci za súlad ponuky s všetkými požiadavkami alebo rôzni experti nevyhnutní pre nacenenie predmetu zákazky), uchádzač je povinný v ponuke identifikovať tieto osoby (zákonná povinnosť podľa § 49 ods. 5 ZVO). Verejný obstarávateľ pre takýto prípad pripravil vzorový dokument, ktorý je prílohou týchto súťažných podkladov. V prípade, ak sa na príprave ponuky podieľali len zamestnanci uchádzača, takýto dokument / informácia sa nepredkladá

1. **Uplynutie lehoty na predkladanie cenových ponúk:**

Uchádzač môže predložiť len jednu ponuku. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v súťažných podkladoch.

Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/

Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>

**UPOZORNENIE:** Prosíme uchádzačov, aby pri vkladaní svojej ponuky boli obozretní a skontrolovali si, či ponuku vkladajú skutočne k výzve prostredníctvom sw. Josephine.

* 1. **Lehota na predkladanie ponúk**: **je uvedená v systéme Josephine**

1. **Spôsob stanovenia ceny:**
   1. Uchádzačom navrhovaná cena musí byť stanovená podľa zákona NR SR č. 18/1996 Z. z. o cenách v znení neskorších predpisov v spojení s vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a vyjadrená v eurách.
   2. V cene musia byť započítané všetky náklady uchádzača v zmysle zákona NR SR č.18/1996 Z. z. o cenách v znení neskorších predpisov.
   3. Ak uchádzač nie je platiteľom DPH, uvedie navrhovanú celkovú cenu (v stĺpci „s DPH“).
   4. Skutočnosť, že nie je platiteľom DPH uchádzač výslovne uvedie v predloženej ponuke.
   5. Ak sa uchádzač v priebehu zmluvného vzťahu stane platiteľom DPH, zmluvná cena sa nezvýši.
   6. V prípade, že v priebehu procesu verejného obstarávania dôjde k legislatívnym zmenám v oblasti DPH, dotknuté časti budú príslušne upravené v súlade s aktuálne platným právnym poriadkom Slovenskej republiky.
2. **Kritéria na hodnotenie ponúk:**

**Jediným kritériom na hodnotenie ponúk je najnižšia celková cena za celý predmet zákazky s DPH.** Verejný obstarávateľ zostaví poradie ponúk tak, že zoradí ponuky, ktoré spĺňali požiadavky na predmet zákazky podľa stanoveného kritériá od najnižšej po najvyššiu.

Verejný obstarávateľ využije elektronickú aukciu. Podrobné informácie o elektronickej aukcii sú uvedené v súťažných podkladoch k tejto výzve.

1. **Zábezpeka ponúk:**

Nepožaduje sa.

1. **Ďalšie informácie:** 
   1. Ponuky doručené verejnému obstarávateľovi po lehote na predkladanie ponúk budú vylúčené.
   2. Informatívny odkaz na oznámenie o vyhlásení verejného obstarávania, ktorým verejný obstarávateľ vytvoril dynamický nákupný systém a v ktorom sú uvedené podmienky účasti na zaradenie do DNS: https://josephine.proebiz.com/sk/tender/7898/summary

V Nitre, dňa 14.09.2021

Prílohy:

1. Návrh Zmluvy o dielo
2. Projektová dokumentácia
3. Výkaz výmer
4. Súťažné podklady k výzve

Marek Hattas

Primátor mesta Nitra